CELEX: 62011CN0647
Language: mt
Date: 2011-12-19 00:00:00
Title: Kawża C-647/11 P: Appell ippreżentat fid- 19 ta’ Diċembru 2011 minn Dimos Peramatos kontra s-sentenza tal-Qorti Ġenerali (L-Ewwel Awla) tat- 12 ta’ Ottubru 2011 fil-Kawża T-312/07, Dimos Peramatos vs Il-Kummissjoni Ewropea

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/18
            
         Appell ippreżentat fid-19 ta’ Diċembru 2011 minn Dimos Peramatos kontra s-sentenza tal-Qorti Ġenerali (L-Ewwel Awla) tat-12 ta’ Ottubru 2011 fil-Kawża T-312/07, Dimos Peramatos vs Il-Kummissjoni Ewropea
   (Kawża C-647/11 P)
   2012/C 49/30
   Lingwa tal-kawża: il-Grieg
   
      Partijiet
   
   
      Appellant: Dimos Peramatos (rappreżentant: G. Gerapetritis, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali, sa fejn tiċħad ir-rikors li bih l-appellant ried jikseb il-waqfien ta’ kull obbligu impost fuqu li jirrimborsa l-ammonti mħallsa fil-kuntest tal-programm LIFE97/ENV/GR/000380 jew, sussidjarjament, tirriforma l-att ikkontestat sabiex jiġi obbligat iħallas EUR 93 795,32, li jikkorrispondi għad-determinazzjoni kontabbli tal-ispejjeż mhux eliġibbli, kif il-Kummissjoni rrikonoxxiet;
            
         
               —
            
            
               tibgħat il-kawża quddiem il-Qorti Ġenerali, għal eżami mill-ġdid;
            
         
               —
            
            
               tikkundanna lill-Kummissjoni għall-ispejjeż sostnuti mill-appellant u b’mod partikolari l-ispejjeż tal-avukati.
            
         
      Aggravji u argumenti prinċipali
   
   L-appellant jinvoka żewġ aggravji insostenn tal-appell tiegħu:
   
               (1)
            
            
               Interpretazzjoni żbaljata tal-ftehim dwar is-sussidju milħuq bejn Dimos Peramatos u l-Kummissjoni Ewropea fis-17 ta’ Lulju 1997 taħt in-Numru C(97)/1997/finali/29, fil-kuntest tal-implementazzjoni ta’ azzjoni li taqa’ taħt il-programm LIFE, u fil-kuntest regolamentari tiegħu (Regolament Nru 1973/1992), sa fejn il-Qorti Ġenerali qieset li l-obbligu impost b’dan il-ftehim fuq il-muniċipalità biex jinżergħu siġar ma kienx ġie sodisfatt b’mod sodisfaċenti.
            
         
               (2)
            
            
               Interpretazzjoni żbaljata u ksur tal-prinċipji ta’ amministrazzjoni tajba u ta’ ċertezza legali minħabba motivazzjoni insuffiċjenti tas-sentenza appellata fuq il-punt li jikkonċerna l-obbligu ta’ motivazzjoni ta’ atti amministrattivi li jikkawżaw preġudizzju li ġew adottati mill-istituzzjonijiet tal-Unjoni Ewropea.